
PROME MINISTER DI ARUBA \ | 





Prome Minister Evelyn Wever-Croes 


ST. DOMINICUS COLLEGE TA CELEBRA DI 
105 ANA DI EXISTENCIA CU UN SANTO 
SACRIFICIO 


Diamars mainta, Premier Wever-Croes a asisti na un Santo 





Sacrificio di Misa en conexion cu е celebracion di 105 айа 
di existencia di St. Dominicus College. Muchanan di e scol y 
docente y mayornan cu entusiasmo y alegria ari 





e Premier di 
Aruba. Prome Minister па su momento tabata tin е oportunidad 
di duna un discurso chikito na unda el a expresa su gratitud na 
e ekipo di e scol aki cu a sa di educa hopi studiante cu awe a 
logra cosnan grandi pa Aruba. Despues di e Santo Sacrificio di 
Misa, Prome Minister hunto cu Minister Lampe a asisti na un 
recepcion den koffie camber di e scol. 





No ta desconoci cu den e ultimo simannan aki ensefiansa ta 





enfrentando retonan grandi mirando cu scol Cacique Macuarima 
a ser Кіта у otro зсоіпап ta bou menasa di tiramento. Aunke 
cu e situacionnan aki ta dificil di compronde, ta importante pa 
comunidad para keto un rato y realisa e margen die situacionan 
aki. E tipo di actividadnan desastroso aki no ta algo comun 
pa Aruba y siguramente no ta loke ta wordo visualisa pa ta e 
futuro di enseñansa ya cu cualkier atentado contra un scol ta 
un atentado contra Aruba su eneñansa. 





“Apesar di tur e contratiemponan акі, e celebracion di 105 aña 
di existencia di St Dominicus College ta di celebra ya cu ta 
algo sumamente bunita y grandi”, Prome Minister a enfatisa. 


Prome Minister ta manda palabranan di felicitacion pa tur 
maestra y maestronan y tambe pa tur alumno cu nan mayornan 





di e scol aki y ta desea cu e celebracion aki inspira cada 
maestro/maestra pa sigui duna mas pa cu enseñansa di nos 





muchanan preparando cada un di nan pa un miho futuro. 

DIP TA CALCULA CU TIN ALREDOR DI 4000 
TERENO ERFPACHT BASHI CU A WORDO 
OTORGA PA CONTRUI CAS Y TE AWE NO TIN 
NADA CONSTRUI 


DIP ta bay cuminsa actua riba esnan cu tin tereno erfpacht bashi 





Pa locual ta trata tereno pa famia construi un hogar, nos mester 
bisa, cu e proceso a cuminsa na mei 2018, y esaki ta bayendo 
bon. DIP ta bezig ta monitor e diferente fase nan cu a pasa 
caba. Cu e ultimo conteo di November 2019, nos tin un total 
di 185 akte pasa, y 220 persona cu ta sperando riba notario. 
Como DIP nos ta preparando e siguiente pre-reservering y 
reservering nan cu mester sali muy pronto. Overall, nos por 
bisa cu tur cos ta bayendo bon manera cu a planea. 


Na e momentonan aki nos ta bezig cu e atraso di afia 2013, y 
е meta ta pa nos jega te cu 2018 prome cu afia 2020 termina. 
E situacion fastioso cu nos ta encontra, ta e cantidad di tereno 
limita cu ta disponible pa construi cas. Esaki ta nifica, cu DIP 
mester bay analisa segun un calculo, cuanto tereno por ‘bay 
duna pa e proximo 5 añanan. 


Pa locual ta e problema di scarsedad di tereno, tin diferente 
manera cu nos por yuda baha e cantidad aki. Den pasado tin 
personanan cu a wordo otorga un tereno y nunca a construi 
riba dje. Esaki lo ta un di e prome accionan na unda cu DIP ta 
bay cuminsa actua riba, es decir esnan cu tin tereno erfpacht 


bashi. DIP ta haci un suplica pa nan cuminsa construi riba nan 
tereno. 


Aña pasa DIP a manda carta na varios persona cu no ta 
cumpliendo cu ley, es decir, cu tin tereno erfpacht bashi y no 
ta haci nada alrespecto pa construi, y cu país Aruba lo tuma e 
tereno otorga bek. DIP ta calcula cu tin alredor di 4000 tereno 
erfpacht bashi cu a wordo otorga pa contrui cas. 


E otro problema cu DIP a constata ta, cu tin un gran cantidad 
di casnan bandona y bashi rond di nos isla, y como DIP nos 
kier yega na un acuerdo cu e doño di cas pa wak con por 
intermedia pa soluciona e situacion. DIP ta consiente cu den 
nos “Landsverordering Uitgifte Eigendommen" ta stipula cu si 
bo cas ta bandona y bo no ta hasiendo nada cune, pais Aruba 
tin e derecho pa cuminsa un proceso pa kita e tereno. 


Por ultimo, DIP ta bezig cu varios verkavelingsplan andando 
y nos ta bezig ta evaluando e mihor forma pa hinca esaki 
den otro, teniendo na cuenta e peticion di Minister pa evalua 
construccion bay halto, cu ta pone cu porta e verkavelingsplan 
lo por bira mas chikito, pero den un forma pa bay halto na unda 
cu e famia lo biba abou y drumi ariba. 


Tur esaki lo por contribui cu DIP por jega na verkavelingsplan 
mas chikito, pa construi mas cas. 


Pa locual ta e cifra di esnan cu a ricibi un pre-reservering caba, 
e ta importante pa DIP menciona cu nos mester warda riba e 
personanan cu a ricibi un pre-reservering, pa nan cumpli cu e 
varios rekesitonan, prome cu DIP por anuncia cuanto hende 
lo ricibi un reservering. Famianan cu no ta logra cumpli cu e 
rekesitonan stipula, DIP tin un acuerdo cu FCCA cu tin e tarea 
pa construi 250 cas pa esnan cu no ta jega na remarka. 


Esakita un di e proyectonan cu DIP ta trahando conhuntamente 
cu FCCA pa evalua con tur cos ta bayendo cu e proyecto. Un 
COS CU nos sa, cu Aruba tin un scarsedad di tereno. E otro 
forma pa ricibi mas tereno ta, ta esnan cu tin tereno propio 
“eigendom” por bende esaki na esnan interesa pa cumpra un 
pida tereno. Tur e formanan aki por juda pa un famia ocupa un 
tereno y cuminsa construi nan hogar. 

GOBIERNO DfARUBA 





Celebrando y conmemorando bida, 
lucha y memoria di nos gran estadista 
Gilberto Frangois (Betico) Croes 


2 MINISTER DI TRANSPORTE. 
COMUNICACION У SECTOR PRIMARIO. 











MINISTER XIOMARA Ruiz-MADURO 


MINISTER di Finansa, Asuntonan Economico 

Oficina di Central di Estadistica (CBS) a tene un conferencia di 
prensa pa anuncia oficialmente cu e aña aki ta e 'Aña di Censo 
2020’ cu lo tuma lugar dianan 1 di october te cu 10 di october 
y lo ta completamente digital. 


Conteo General di Poblacion y Vivienda 

Cada 10 aña CBS ta organisa un Conteo General di Poblacion 
y Vivienda, mihor conoci como Censo, na cual Aruba completo 
ta participa. E Censo ta un conteo general di tur esnan cu ta 
biba na Aruba y tin e proposito di haya contesta riba e tres 
preguntanan cardinal: Ken nos ta, Cuanto nos ta y Con nos ta 
biba. 


Metanan di Desaroyo Sostenibel 

E aña aki tambe ta comienso di e decada di implementacion di 
е Меіапап di Desaroyo Sostenibel (Sustainable Development 
Goals -SDGs). CBS tambe ta duna aporte na e decada di 
implementacion di e SDGs ya cu Censo 2020 lo sirbi como e 
instrumento principal pa e coleccion di datonan pa e calculacion 
di e indicadornan pa e SDGs. 


Preparacion 

E preparacionnan ya a inicia y cu ayudo di un compania di 
mercadeo lo informa pueblo mas mihor posibel riba tur aspecto 
relata na Censo 2020. Actualmente CBS ta trahando riba 
un website nobo pa asina por usa plataforma aki pa brinda 
informacion especialmente di Censo 2020. Pronto tambe CBS 
lo ofrece pueblo un lista cu informacion cu cada persona por 
prepara adelanta pa contesta e preguntanan di Censo 2020, 
asina e entrevista por bay mas liher. Esaki ta un punto cu hopi 
biaha a wordo trece dilanti durante di e Censo Piloto cu a tuma 
lugar na october aña pasa. 


TelCentrum 

Durante e Censo 2020, Aruba lo wordo parti den 5 distrito: 
San Nicolas, Santa Cruz, Paradera, Oranjestad y Noord. 
Actualmente CBS ta buscando un lugar central den cada 
distrito for di unda por guia e trabounan di Censo 2020. Di e 
manera aki, e personal di CBS lo ta mas cerca di e tellernan y 
di pueblo pa asina duna asistencia y informacion na tur esnan 
cu mester di dje. E TelCentrum principal lo ta situa na SunPlaza 
mes, na unda e Oficina di CBS ta situa. 


Keda pendiente, CBS lo keda mantene nos pueblo informa 
tocante di e desaroyonnan di Censo 2020. 





Proposito general, haya contesta riba tres pregunta cardinal 


1.Kennosta 
2. Cuanto nos ta 
З. Con nos ta biba 











RUA 
© 
» 


Decada di implementacion 
di e Metanan di Desaroyo 
Sostenibel 





DECADE OF >>> ACTION 

Siíia di Expertonan riba Dia di Betico na Museo Arqueologico 
Nacional Aruba 


REGISTRA Y SIGURA BO CUPO 


Museo Arqueologico Nacional Aruba (MANA) ta habri pa 
publico riba Dia di Betico 2020. Salanan di exposicion lo ta 
habri di 11'or di mainta te 3'or di merdia. E diasabra festivo aki 
MANA ta ofrece publico dos actividad den cuadro di “Sifia di 
expertonan”. Specialmente pa e dia aki arkeologonan lo duna 
guia y splicacion riba orarionan stipula, pa cua mester registra 
di antemano. 





Arkeologo drs. Harold Kelly lo ta e guia pa e exposicion 
permanente di MANA. Drs Kelly lo complimenta informacion 
general di e expo permanente cu resultado di investigacionnan 
recien. E investigacionnan aki ta relaciona cu pinturanan riba 
baranca y e prome habitantenan di Aruba. Ta ofrece dos 
bishita guia pa cua mester registra. E prome lo tuma lugar pa 
11.15'or di mainta y e di dos pa 2.15'or di merdia. 











Arkeologo drs. Raymundo Dijkhoff ta ofrece dos encuentro cu 
participantenan den e Seccion di Investigacion y Registracion 
di MANA. Drs. Dijkhoff lo splica cierto artefactonan arkeologico 
haya na Aruba, specialmente escohi pa nan relacion cu e 
exposicion temporario Lasonan Caribeño. E artefactonan 
arkeologico aki ta duna un bista riba e historia Indjan di Aruba 
den e contexto di Caribe. Esnan interesa den un encuentro por 
registra pa un sesion cu lo tuma luga 12'or of pa esun cu lo 
tuma luga 2.30'or di merdia. 











Cada bishita guia y cada encuentro cu splicacion lo dura +/- 
30 minuut. Yama 582-8979 entre 9:00 y 16:30 pa registra. 
Cupo ta limita, pues yama di biaha pa sigura bo participacion. 
Pa acomoda famia MANA ta ofrece pa nos muchanan un 
actividad di obra di man entre 12'or pa 2'or di merdia. Esaki 
ta a base di bishita liber y rotacion, pues no tin mester di 
registra. MANA ta invita henter pueblo di Aruba bin siña di nos 
expertonan y pasa un dushi rato na nos museo riba Dia di 
Betico! Combina bo bishita na Museo Arqueologico Nacional 
Aruba cu un bishita na Museo Historico Arubano unda cu lo tin 
dushi pasaboca tipico y cuminda crioyo. 





Pa mas informacion di actividadnan publico di MANA, sigui 
nos riba nos pagina di Facebook “Archeo Aruba” y “National 
Archaeological Museum Aruba”. Por yama 582-8979 pa mas 
informacion y pa registra pa bishita guia of splicacion di e 
artefactonan. 

MINISTER ANDIN BIKKER 


MINISTER di Husticia, Seguridad y Migracion 


Minister di Husticia mr. Andin Bikker: 
SI MAYORNAN МО ACTUA RESPONSABEL CU 
NAN YIUNAN TIN INSTRUMENTO HURIDICO PA 
SALVAGUARDIA BIENESTAR DI E CRIATURA 


Minister di Husticia mr. Andin Bikker tin tur atencion pa e 
Crisis Plan Social y a gradici su colega Minister Sr. Glenbert 
Croes y partnernan social pa e reunion fructifero cu a tene 
diabierna siman pasa. Den e reunion a trata e tema pa proteha 
nos muchanan durante carnaval. Minister Bikker durante 
conferencia di prensa a splica cu den e reunion a analisa 
diferente aspecto di e tema aki, cu no ta di awo pero diferente 
carnaval e ta bin dilanti den diferente dimension y aspecto. E 
responsabilidad di e muchanan ta e mayornan pero los di esey 
e siguridad siguramente ta di tanto sector publico como sector 
priva. 











Tin instancia manera Voogdijraad y fundacion Guia Mi cu tin un 
rol den e aspecto aki pasobra basa riba Aruba su constitucion 
mester respeta e libertad cu mayornan tin pa cria nan yiunan 
pero na mes momento ta algo cu mester observa. Asina cu e 
mayor no respeta e normanan basico cu mester prevalece cu 
ta e bienestar general di e mucha, e ora ey e sistema huridico 
ta duna e instrumentonan na entre otro na Voogdijraad y 
asisti pa Fundacion Guia Mi pa pone bienestar di e mucha 
dilanti. Cu esaki Minister Bikker kier mustra cu e campaña di 
conscientisacion ta pa recorda e mayornan riba nan propio 
responsabilidad. Pero tambe na mesun momento si nan no 
asumi nan responsabilidad y constata esaki, tin instrumento 
huridico manera instancia manera Voogdijraad conhuntamente 
cu Ministerio Publico y KPA cu por bay over na salvaguardia e 
criatura, e menor di edad su bienestar wordo protegi. 








Minister Bikker ta spera cu no mester yega asina leu. Awor ta 
cuminsa na conscientisa e mayornan pa nan responsabilidad 
pero di otro banda gobierno y e departamentonan concerni lo 
keda vigila pa wak cu bienestar di e muchanan ta bay prome 
cu tur cos. 








лче У 
Diaranson 15 January 2020 ГАММЕ 


FORMACION SOCIAL 


TRAYECTO LO CUMINSA 
25 februari 2020 [ 










UNDA MI POR INSCRIBI? 


Oficina di Formacion Social 

Marinierskazerne Savaneta FORMACION SOCIAL TA ALGO PA BO? 
Bureau Sociale Vorming — ' 3 

Tel: 522-5352 Bo ta un hoben masculino entre 18 у 24 айа? 
Sra. Jessica Ras Bo по a termina un scol secundario? 


infoformacionsocialegmail.com ЩИТИ Ее Refs с 


KI DIA MI POR INSCRIBI? MIMI Т Кете еН 
AWO CABA Bo a termina un scol secundario y ta sin trabou?) 


F Bishita nos na: Formacion Social - SVT 














Y ARUBA 


MINISTER ARMANDO LAMPE 


MINISTER di Enseñansa, Ciencia y Desaroyo Sostenibel 

MINISTER LAMPE TA HACI APELACION NA 
COMERCIO PA YUDA: 


Reparti digiboards na scolnan y yuda reconstrui klasnan na Scol 
Cacique Macuarima 








Diabierna 10 di januari Minister dr. Armando Lampe a haci 
un reparticion atrobe di digiboards na diferente scol publico. 
Un biaha mas a acerca comercio y un biaha mas e compania 
Arubano Italo Arubano, bou maneho di sr. Gregory Tromp a 
saca un man y a coopera cu e transporte. Minister Lampe ta 
agradeci cu esnan cu ta aporta cu enseñansa y ta sigui apela 
na otronan cu tambe kier yuda cu nan granito di arena. 


Falta algun digiboard mas pa entrega y lo sigui acerca comercio 
pa trata di haya e apoyo necesario cu falta. Tambe snan cu tin e 
posibilidad pa yuda cu transporte, por tuma contacto cu oficina 
di Minister Lampe of cu Directie Onderwijs y tuma contacto cu 
sr. Danny Maduro, pa por planea e logistica di e repartimento 





di e digiboardsnan cu falta ainda. 


Minister Lampe ta lamenta enormemente e vandalismo cu a 
tuma luga na Scol Cacique Macuarima na Sta. Cruz. Esaki por 
wordo categorisa como un crimen contra enseñansa. Minister 
Lampe ta apela na comercio tambe pa duna apoyo pa reanuda 
elesnan lo mas pronto posibel door di yuda reconstrui е klasnan 
cu a wordo destrui cu tambe mester ekipa tur e klasnan cu nan 
respectivo materialnan. 


“Mi ta sigur cu comercio y mayornan lo sa di sostene e 
reconstruccion y ta spera cu algo asina aki, nunca mas ripiti”, 
Minister Lampe a expresa. 

IPA TA TENE UN ANOCHI DI INFORMACION 
DI E ESTUDIO PA MAESTRO DI ENSENANSA 
PRIMARIO 


E 


M a) 
Instituto Pedagogico Arubano 


Dialuna dia 10 di februari 2020 Instituto Pedagogico Arubano 
(IPA) tatene un anochi di informacion pa tur studiante/ graduado 
di HAVO, VWO y EPI (nivel 4) interesa pa haci e estudio pa 
maestro di ensefiansa primario na ІРА. E estudio aki ta forma 
maestro cu ta cualifica pa duna les na mucha di kleuter y of 
Scol basico. Tur persona cu ta interesa ta bonbini na e anochi 
di informacion cu lo cuminsa pa 7or di anochi na IPA (Isaac 
Wagemakerstraat 11, San Nicolas). 





Durante e anochi di informacion lo duna informacion general di 


e estudio pa maestro pa ensefiansa primario. Ademas di esaki 
lo elabora riba e procedura y prueba di admision cu mester 
cumpli cu ne. 


Tur persona cu ta interesa pa bira maestro di ensefiansa 
primario por pasa na Studenten Services di IPA entre 8or 
di mainta cu 120r di merdia y entre 2or cu 4or di atardi pa 
inscribi. Pa por inscribi mester trece e papel di registro civil 
(papel di AWG 5) y paga un suma di AWG 75,- p'asina cubri e 
gastonan di inscripcion. Si bo a gradua caba, lo mester trece 
copia di bo diploma di sea havo, vwo of mbo nivel 4. Si bo ta 
den examenklas di havo, vwo of mbo nivel 4 ta importante pa 
bo inscribi di awo caba mirando cu inscripcion ta cera 14 di 
februari 2020. Despues di e fecha aki no por inscribi mas pa 
aña academico 2020-2021. Tene cuenta cu pa aña academico 
2020 — 2021, e estudio pa maestro di ensefiansa primario ta e 
unico estudio си ІРА Іо ofrece. 


Pa mas informacion por tuma contacto cu Studenten Services 
na 5243100 of рог bishita nos pagina di facebook ‘Instituto 
Pedagogico Arubano' of nos website www.ipaaruba.com. 











IERNO Di ARUBA 


MINISTER DANGUI ODUBER 


MINISTER di Turismo, Salud y Deporte 

Minister Dangui Oduber: 
CANTIDAD DI BISHITANTE DI TURISTANAN 


STAYOVER TAMBE TA KIBRA RECORD. RIBA 
1.2 MIYON TURISTA A YEGA ARUBA DEN 2019! 


Afia 2019 tawata un afia sumamente positivo pa Turismo di 
Aruba. E aña por wordo considera un di е mihor añanan den 
historia di Turismo di nos pais. Tur e indicadornan a indica 
esaki. E cantidad di stayovers, e cantidad di bishitante crusero, 
е REV PAR, e ADR y e tourism receipt. 


Minister Dangui Oduber tin e grato noticia pa comparti cu den 
afia 2019 Aruba su turismo a kibra record un bes mas. Segun 
cifranan cu a drenta di Aruba Airport Authority mas di 1.2 miyon 
turista a bishita nos isla. Manera ta conoci un turismo fuerte ta 
percura pa miles di trabou pa nos hendenan. No tin nada mas 
bunita pa wak con tur e dedicacion y trabou duro di tur esnan cu 
ta labora den e sector aki ta contribui na resultadonan positivo 
pa nos isla. Minister Dangui Oduber ta contento cu strategianan 
usa pa ministerio di turismo a duna su resultado den 2019. E 
mandatario semper a duna di conoce cu un di e strategianan 
principal ta pa diversifica turismo den diferente mercado. E 
mercado di merca ta keda esun principal cu a trece riba 900 mil 
bishitante pa Aruba sigui pa esun di Latino America y Caribe 
cu 155 mil. E mercado mericano a crece cu 1196 compara 
cu aña 2018 y e mercado total di “Air Arrivals" a crece cu 396 
compara cu e afia anterior. Ministerio di Turismo ya caba ta on 
top di e fenomeno aki door di sigui traha riba e desaroyonan 
cu lo bin manera Baby Beach Waterfront, Malmok Boardwalk 
fase 2 y e renobacion di Rodger's Beach Piers. Tur esaki lo 
yuda eleva e producto Aruba pa uno competitivo compara cu 
otro islanan Caribense. Abase di fondonan di TPEF tambe lo 
sigui contribui pa contene e problematica di cacho y pushinan 
riba caya door di e programa Stimami Sterilisami. Un Aruba cu 
ta cuida y duna amor na su animalnan lo bisa hopi di nos den 
wowo di nos bishitantenan. Minister Oduber den 2019 tambe 
a yama Bon Bini na 3 chain di hotel di caliber halto cu ta Hyatt 
Place Airport, Boardwalk Hotel y recientemente Courtyard by 
Marriott. 


Айа 2020 ta premira di bira otro aña sumamente exitoso pa 


Turismo di Aruba. Varios desaroyo positivo manera Aruba 
Gateway 2030, Portcity, Baby Beach Waterfront, Boardwalk 
Malkok Fase 2 y asina por keda menciona un lista impresionante 
di proyectonan cu lo crea empleo, stimula economia y crea 
entrada pa gobierno. 


Importante pa menciona cu e vision di minister Oduber di trece 
turistanan di calidad ta dunando resultado. E meta ta pa trece 
e turistanan afluente cu tin un capacidad halto di gasta y por 
nota den e indicadornan cu ta logrando esaki. 

Minister Dangui Oduber no tin ningun duda cu afia 2020 lo 
sigi ра ta uno sumamente positivo pa Aruba su turismo y ta 
gradici ATA, AHATA, APA y tur esnan cu di uno of otro forma ta 
contribui na e industria aki. 


Turismo ta nos forsa y e driver principal di nos economia. 





SALUBRIDAD рили 


Air Arrivals 2019 


= 


2019 Aruba a conoce mas. 
4 1.200.000 pasahero cu a 
бета na nos Airport 

Internacional Reina Beatrix. 


E mercado dominante ta 
keda merca sigi pa Latino 
America y Caribe 


Sigur ciftanan cu ta marca 
Uun otro aña record pa Aruba 
su turismo 





Source: AAA USA 8 Canada ө Latin America 8 Caribbean 


‘© Dutch Caribbean 

ye 
Ministerio di Turismo, 
Salubridad Publico y Deporte 


Indicadornan hotelero ta demostra aña 
record pa hotelnan durante aña 2019 


Lor Еи шш с: 


ARN : 1,274,581 : 1,754,220 : 1,2% 
ORN : 1,505,524 : 1,471,025 : 2,3% 
occ : 84,8% : 839; : 0,995 
ADR : $275,68 :  $259,55 :::6,296 
RevPar : $233,89 : $217,64 : 7,5% 

IS 
JOBIERNO DI ARUBA 


RESUMEN DI SIMAN DI 
GABINETE WEVER-CROES 


JANUARI 2020| 6 - 11 

Aña 2020 Gabinete Wever-Croes a decreta Aña di Innovacion y 
Enseñansa. Aki mester pensa riba innovacion den tur sentido; 
innovacion den economia; den cuido di salud; den agricultura, 
y especialmente innovacion den enseñansa. Premier Wever- 
Croes a habri aña cu reunion cu Chief Innovation Officer Varelie 
Croes pa delinea prioridadnan pa innovacion den 2020. 


Den nomber di Gobierno di Aruba Premier Wever-Croes a 
duna reconocemento di Hende Muhe di Excelencia na señora 
Janine Rodriguez pa tur su trabounan extraordinario. Señora 
Janine Rodriguez di Slachtofferhulp, ta e persona cu sa 
exactamente con pa duna consuelo den casonan di tristesa 
grandi. Señora Rodriguez ta tur caminda cualkier ora di dia. 
E ta eherce e trabou aki cu alma y cuerpo. Pabien na señora 
Janine Rodriguez. 


Dia 5 di januari ultimo Sra Heloise Suydon, e ciudadano di 
mas edad den nos pais, a cumpli 106 aña y pa cu e ocasion 
aki Premier Wever-Croes a pasa felicita señora Heloise na 
Jaburibari Thuiszorg y por a saluda y comparti un rato cu tur 
nos grandinan cu ta esnan cu a construi nos pais. 


Premier Wever-Croes a reuni cu hefe di Censo, Sharin 
Luydens, riba e retonan pa aña 2020. Censo ta trahando riba 
algun proyecto innovativo cu lo mehora e servicio na cliente 
mas y tambe a reuni riba preparacion pa Eleccion 2021, cu pa 
prome biaha ta bay ta votacion electronico. 


Diahuebs ultimo Premier Wever-Croes y Minister Rudy Lampe 
tabata presente na e apertura di B-Lab na San Nicolas. Esaki 


ta un laboratorio innovativo den Biblioteca Nacional na San 
Nicolas caminda tur mucha y tur hoben por cera conoci cu 
innovacion; Robotics; 3-D printing; Laser cutting. Aruba awor 
tin un laboratorio di innovacion na Playa y na San Nicolas. E 
siguiente lo ta na Santa Cruz. 


Pacucelebraciondiañanobo, Comandante di Marinierskazerne 
a ofrece un recepcion. Premier Wever-Croes y Minister di 
Husticia Andin Bikker a asisti па e ocasion aki. Den su discurso, 
el a enfatisa cu hunto cu nos autoridadnan local, lo traha pa 
haci Aruba mas sigur. 


Embahador di India na Den Haag, señor Venu Rajamony a 
realisa un bishita cerca nos Premier Wever-Croes y a reuni 
riba diferente topico di interes entre India y Aruba. 


Dialuna 6 di januari Minister di Husticia mr. Andin Bikker tabata 
den conferencia di prensa di Gobierno unda e mandatario 
a trece dilanti varios punto cu ta regarda ampliacion di e 
maneho pa optimalisa siguridad. Desde 2018 a implementa 
conhuntamente cu KPA y Ministerio Publico un maneho 
efectivo cu a reduci e cantidad di robo arma substancialmente. 
Entre otro a focus riba mas visiblidad, vigilancia y control, 
caminda cu a busca mas vehiculo y ekipo, y a re-introduci un 
helicopter y radar pa nos Cuerpo Policial (KPA). Ademas a 
busca un cantidad di en total 13 motorcycle nobo pa e unidad 
motorisa di KPA, cual unidad desde mas cu 10 aña no a haya 
ekipo nobo. Tambe a hiba un maneho estricto pa cu control y 
deportacion di personan cu no tin permiso pa ta na Aruba. 

Continuacion Resumen di Siman 


Cu ampliacion di e maneho pa combati criminalidad entre otro 
lo bay re-institui e Visibility Team pa yuda vigila den areanan 
comercial, di crusero у hotelero. Tambe Іо bay intensiva control 
riba personanan ilegal. Ademas a percura pa entretanto 
e concepto pa un ley di procedimento penal keda cla y por 
wordo entrega na Parlamento. E ley di procedimento penal 
по a conoce un update desde aña 1996, pues e ley nobo 
aki ta bay ta un instrumento moderno importante pa Cuerpo 
Policial y Ministerio Publico, den cuadro di combatimento di 
criminalidad. Tambe ta trahando riba un proceso di ‘Request 
for Expression of Interest’ pa por instala camaranan moderno y 
sofistica entre otro den e area di L.G. Smith Boulevard y Caya 
Grandi. 


Ademas lo bay introduci hybrid drones y duna dos persona 
di KPA oportunidad pa bay certifica como piloto di hybrid 
drones. Hybrid drones ta un tipo di drone nobo cu por bula 
entre 3 pa 5 ora, y lo bay yuda complementa patruya di nos 
costanan y rond di Aruba. Tambe lo bay reuni cu sector priva 
pa inventarisa e medidanan di siguridad cu e propietarionan 
di establecimentonan tin instala y wak con por yuda mehora 
esakinan ya cu prevencion y siguridad ta un responsabilidad 
comparti. Finalmente lo bay certifica companianan di siguridad 
y amplia e cooperacion. 


Un otro punto cu Minister Bikker a trece dilanti durante 
conferencia di prensa ta un decreto nobo cual lo haci posibel 
pa haci excepcion pa personanan cu pa un of otro motibo 
valido no por haci examen di rijbewijs digital. Pa medio di e 
decreto AB 2019 no. 92 di dia 30 di december 2019 a іпігодисі е 
posiblidad pa esnan cu no tin conocemento of habilidad pa haci 
examen digital, haci e examen a base di e sistema tradicional. 
Pa loke ta e rijbewijs mes, pues e tarheta cu ta prueba cu por 
maneha un of otro tipo di vehiculo despues cu pasa examen 
di rijbewijs, esaki den futuro cercano lo bay wordo emiti pa 
Censo. Ademas ta trahando riba un diseño nobo pa e rijbewijs, 
cual lo keda cla pronto. 


Den transcurso di siman Minister Andin Bikker a firma e decreto 
ministerial pa instala un comision special cu ta bay traha riba 
proyecto di "Voortgezet Ouderschap". Ta trata di un proyecto 
cu ta dirigi na introduccion di un ley comparabel na e ley ‘Wet 
bevordering voortgezet ouderschap en zorgvuldige scheiding' 
(https://wetten.overheid.nl/BWBR0024844/2009-03-01) cu a 
wordo introduci na Hulanda desde aña 2009. E punto di salida 
di e ley menciona ta cu e mayornan cu divorcia mester keda 
realisa nan responsabilidad comparti pa cu e cuido, educacion 
y desaroyo di nan yiunan. E ley ta promove pa ambos mayor 
traha palabracion tocante educacion di пап yiu/yiunan 
(‘Ouderschapsplan’) y mantene nan mes na responsabilidad 
comparti despues di un separacion. 


Aña 2020 lo bira otro aña record den turismo crusero. Ta 
proyecta pa surpasa 840.000 turista crusero e aña aki! Turismo 
crusero a registra un aña record den aña 2018. Nunca antes 
den historia di pais Aruba e registra un cantidad di 815.161 
pasahero crusero. Un aña sumamente exitoso pa turismo 
crusero y mas cu logico esaki tambe a yuda contribui na nos 
economia. 


Aña 2019 no tawata diferente y sigur aña 2019 a kibra otro 
record den cantidad di turista crusero. Ра aña 2019 APA МУ 
a registra un cantidad di mas di 832.001 turista crusero y di 
e forma aki ta surpasa e record di bishitante di aña 2018 cu 
tawata 815.000. Pa aña 2019 e proyecion ta cu lo surpasa 
840.000 turista crusero cual ta haci cu tin crecemento aña 
2018, 2019 y 2020. 


E Visitor Information Center na San Nicolas ta di vital 
importancia pa movecion di turismo y brinda informacion na 
turistanan. E oficinanan aki tawata cera pa mas cu 1 aña y 
mey y manera tawata tin cambio di gobernacion, conforme 
maneho di Minister Dangui Oduber a dicidi pa renoba y activa 
e Oficina di Turismo na San Nicolas. Despues di un par di luna 
funcionando den su bachi di renobacion, e oficina den luna di 
november y december a conta cu mas di 750 bishita di turista. 
Cada luna e cantidad di bishitante ta keda crece y bira mas 
hopi y esaki ta demostra con importante e oficina aki ta pa 
turismo na San Nicolas. 


Cu expansion y renobacion di ImSan, ta spera cu 85% di 
pashentnan cu ta wordo manda den exterior pa radiotherapia 
awor por wordo trata aki na Aruba mes por medio di lo ultimo 
technologia den ekipo di tratamento. E cambionan aki lo ta na 
beneficio di nos comunidad y asina Minister Dangui Oduber ta 
cumpli cu e promesa di trece mehoracion den cuido. 


S.v. Bubali Noord-Aruba a presenta nan masterplan na Minister 
Dangui Oduber. Un tremendo proyecto especialmente pa 
Noord. E masterplan aki ta ensera veld futbol artificial turf, veld 
di softbal y tambe un mini veld di futbol. E Minister a percura 
pa nan ricibi un suma substancial pa kickoff e bunita proyecto 
aki. Conforme maneho di Gobierno, Bubali lo ta e prome veld 
pa haya artificial turf. 


Minister di Enseñansa a habri e siman cu inauguracion di 
e curso di certificacion di maestronan di scolnan publico pa 
traha cu e digiboards di ProWise. Riba diaberna a entrega e 
certificadonan y nan lo bira trainers di nan team na scol. E 
maestronan a keda encanta cu e mundo di posibilidad cu e 
bordchi digital aki conecta cu e ultimo di material educativo 
di Hulanda ta brinda. Excelente trainers a bin di Hulanda y 
diasabra a sigui otro training pa maestronan di scolnan 
secundario. 


Minister di Enseñansa a bishita e scol Montessori Nos 
Fortaleza cu ta risibi apoyo gubernamental y ta haciendo uzo 
optimo di e edificio gubernamental y e muchanan, maestronan 
y mayornan ta hopi contento cu e facilidad. 


Tambe Minister di Enseñansa a bishita Scol Scucha Nos cu a 
keda reinaugura y e guianan di e scol ta reconoce cu tabata un 
bon decision pa re-habri e scol y cu e practica cu e muchanan 
ta demostra cu nan mester di e atencion special pa nan no 
tin retraso di nan proceso di aprendisahe. A cera e siman cu 
entrega di digiboards na tres scol na San Nicolas, esta Colegio 
Hilario Angela, Colegio San Nicolas y Abraham de Veer scol. A 
cuminsa pues di un manera positivo e prome siman di aña di 
Innovacion y Educacion. 

